เงินบาทเปิด 36.73 บ. อ่อนค่าหลังดอลลาร์แข็ง จับตาผลประชุมเฟด
เงินบาทเปิด 26.73 บ. อ่อนค่าเล็กน้อยหลังดอลลาร์แข็งค่า เคลื่อนไหวตามทิศทางตลาดโลก จับตาผลประชุมเฟด
เงินบาทเปิด 26.73 บ. อ่อนค่าเล็กน้อยหลังดอลลาร์แข็งค่า เคลื่อนไหวตามทิศทางตลาดโลก จับตาผลประชุมเฟด
27 ก.ค. 2565

ผู้สื่อข่าวรายงานว่า นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.73 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 36.70 บาท/ดอลลาร์ ซึ่งเคลื่อนไหวตามทิศทางตลาดโลก เนื่องดอลลาร์ปรับตัวแข็งค่า
ขณะที่นักลงทุนรอดูผลประชุมธนาคารกลางสหรัฐ (เฟด) คืนนี้ที่คาดว่าจะมีมติปรับขึ้นอัตราดอกเบี้ยอีก 0.75% ส่วนทิศทางบาทวันนี้น่าจะแกว่งตัวในกรอบรอดูความชัดเจน เนื่องจากช่วงวันหยุดยาวจะมีการประกาศตัวเลขเศรษฐกิจที่สำคัญของสหรัฐหลายรายการ
“บาทอ่อนค่าเล็กน้อยจากเย็นวานนี้ตามตลาดโลก หลังดอลลาร์กลับมาฟื้นตัว โดยตลาดรอดูผลประชุมเฟดคืนนี้ที่คาดว่าจะปรับขึ้นดอกเบี้ยอีก 0.75% และจะส่งสัญญาณเรื่องการปรับขึ้นดอกเบี้ยครั้งต่อไปอย่างไร” นักบริหารเงิน กล่าว
อย่างไรก็ตามประเมินกรอบการเคลื่อนไหวของเงินบาทในวันนี้ไว้ที่ 36.60 – 36.85 บาท/ดอลลาร์